தகவல் சக்தி. ஆனால் எல்லா சக்தியையும் போலவே, அதை தனக்கென்றே வைத்திருக்க விரும்புவோரும் உள்ளனர்.

பல நூற்றாண்டுகளாக, புத்தகங்கள் மற்றும் பத்திரிகைகளில் வெளியிடப்பட்ட உலகின் முழு அறிவியல் மற்றும் கலாச்சார பாரம்பரியம் பெருகிய முறையில் டிஜிட்டல் மயமாக்கப்பட்டு,

ஒரு சில தனியார் நிறுவனங்களால் பூட்டப்பட்டுள்ளது. அறிவியலின் மிகவும் பிரபலமான முடிவுகளை நிரூபிக்கும் ஆவணங்களை படிக்க விரும்புகிறீர்களா? அப்படியென்றால், ரீட் எல்சேவியர் போன்ற பதிப்பகத்தார்களுக்கு நீங்கள் ஏராளமான தொகைகளை செலுத்தவேண்டும்.

இதை மாற்ற சிலர் போராடுகின்றனர். விஞ்ஞானிகள் தங்களின் பதிப்புரிமையை விட்டுக்கொடுக்காமல் அவர்களின் பணியை இணையத்தில் வெளியிட்டு அதை எவரும் விதிமுறைப்படி அணுக உறுதிப்படுத்தவே திறந்த அணுகல் இயக்கம் வல்லமையாக போராடி வருகின்றனர்.

ஆனால் மிகச்சிறந்த சூழ்நிலையின் கீழ் கூட, அவர்களின் பணி எதிர்காலத்தில் வெளியிடப்பட்ட விஷயங்களுக்கு மட்டுமே பொருந்தும். இப்போது வரை உள்ள அனைத்தையும் இழந்து விடுவோம்.

இது நாம் இழந்த பெரும் இழப்பாகும். கல்வியாளர்களை அவர்களின் சகாக்களின் படைப்புகளைப் படிக்க பணம் செலுத்துமாறு கட்டாயப்படுத்துவது? முழு நூலகங்களையும் ஸ்கேன் செய்து, ஆனால் கூகிள்-இல் உள்ளவரை மட்டுமே அவற்றைப் படிக்க அனுமதிப்பது? முதல் உலகில் உயரடுக்கில் உள்ள பல்கலைக்கழகங்களில் உள்ளவர்களுக்கு அறிவியல் கட்டுரைகளை வழங்கி, உலகளாவிய தெற்கில் உள்ள குழந்தைகளுக்கு வழங்காவது? இவை மிகவும் ஒழுக்கேடானவை மற்றும் ஏற்றுக்கொள்ளவே முடியாவனவை.

"நான் ஒப்புக்கொள்கிறேன், ஆனால் நாங்கள் என்ன செய்ய முடியும்? நிறுவனங்கள் பதிப்புரிமைகளை வைத்திருக்கின்றன,

அணுகலுக்காக கட்டணம் வசூலிப்பதன் மூலம் அவர்கள் ஏராளமான லாபத்தைச் சம்பாதிக்கிறார்கள், அதுமட்டுமின்றி இது

சட்டபூர்வமானது - அவற்றைத் தடுக்க நாங்கள் எதுவும் செய்ய முடியாது" என்று பலர் கூறுகிறார்கள். ஆனால் நம்மால் செய்ய முடிந்த ஒன்று இருக்கிறது, ஏற்கனவே செய்யப்பட்டுள்ள ஒன்று: நாம் எதிர்த்துப் போராடலாம்.

இந்த வளங்களை அணுகக்கூடியவர்கள் - மாணவர்கள், நூலகர்கள், விஞ்ஞானிகள் – உங்களுக்கு ஒரு தனிச்சலுகை வழங்கப்பட்டுள்ளது. இவ்வரிவின் விருந்தில் நீங்கள் உண்ணக்கூடும்பொழுது இவ்வுலுகில் பலர் ஒதுக்கி வைக்கப்படுகின்றனர். அனால் நீங்கள் இந்தச் சலுகையை உங்களுக்காக மட்டுமே வைத்துக்கொள்ள வேண்டாம், ஒழுக்கரீதியாக வைத்துக்கொள்ளவும் கூடாது. அதை இந்த உலகத்துடன் பகிர உங்களுக்கு கடமை இருக்கிறது. நீங்கள் இப்படி செய்தும் இருக்கிறீர்கள்: சக ஊழியர்களுடன் பாஸ்வேர்ட்-ஐ பகிர்தல், நண்பர்களுக்காக பதிவிறக்கக் கோரிக்கைகள் நிரப்புதல்.

இதற்கிடையில், விளக்கப்பட்டவர்கள் ஒன்றும் செய்யாத நிற்கவில்லை. உங்களிடம் உள்ள துளைகள் வழியாக பதுங்கி வேலிகள் மீது ஏறி, தகவல்களை விடுவித்து வெளியீட்டாளர்களால் பூட்டப்பட்டு வைத்துள்ளவையை உங்கள் நண்பர்களுடன் பகிர்ந்துக் கொண்டிருக்கிறீர்கள்.

ஆனால் இந்த நடவடிக்கை அனைத்தும் இருண்டு, மறைக்கப்பட்டு நிலத்தடியில் சென்று கொண்டிருக்கிறது. இவைக்குப் பெயர்

திருட்டு அல்லது கொள்ளை. இது எப்படி இருக்கிறது என்றால் அறிவுச் செல்வத்தைப் பகிர்வது ஒரு கப்பலைக் கொள்ளையடிப்பதற்க்கும் அதன் குழுவினரைக் கொலை செய்வதற்கும் தார்மீகவீதியாகச் சமம் போல. ஆனால் பகிர்வு ஒழுக்கக்கேடானது இல்லை - இது ஒரு தார்மீக கட்டாயமாகும். பேராசையால் கண்மூடித்தனமாக இருப்பவர்கள் மட்டுமே ஒரு நண்பர் ஒரு காப்பியை உருவாக்குவதை மறுப்பார்கள்.

பெரிய நிறுவனங்கள் பேராசையால் கண்மூடித்தனமாகத்தான் இருக்கின்றன. அவர்கள் எந்த சட்டத்தின் கீழ் செயல்படுகிறார்களோ, அதற்கு இது தேவைப்படுகிறது - அவர்களின் பங்குதாரர்கள் இதற்கு குறைவான எதையும் கிளர்ச்சி செய்வார்கள். மற்றும் அரசியல்வாதிகள் இவர்களிடம் பணம் பெற்று உறுதுணையாக பணிபுரிகிறார்கள், யார் பிரதிகள் செய்ய முடியும் என்பதை தீர்மானிக்க பிரத்யேக சக்தி அவர்களுக்கு தந்து சட்டங்களை இயற்றுகிறார்கள்.

நியாயமற்ற சட்டங்களைப் பின்பற்றுவதில் நீதி இல்லை. இவற்றை வெளிச்சத்திற்கு கொண்டு வந்து, ஒத்துழையாமை என்ற பெரிய பாரம்பரியத்தில் பொது கலாச்சாரத்தின் தனிப்பட்ட திருட்டுக்கு நம் எதிர்ப்பை அறிவிக்க இது சரியான நேரம்.

நாம் தகவல்கள, அது எங்கு சேமிக்கப்பட்டாலும், எடுத்துக்கொள்ள வேண்டும். நகல்களை உருவாக்கி உலகத்துடன்பகிர்ந்துக் கொள்ள வேண்டும். பதிப்புரிமைக்கு புறம்பான விஷயங்களை எடுத்து அதை பொது காப்பகத்தில் சேர்க்க வேண்டும். ரகசிய தரவுத்தளங்களை வாங்கி அவற்றை இணையத்தில் சேர்க்க வேண்டும். நாம் விஞ்ஞான பத்திரிகைகளைப் பதிவிறக்கி அவற்றை ஃபைல் பகிர்வு நெட்வொர்க்குகளில் பதிவேற்றவேண்டும். கொரில்லா திறந்த அணுகலுக்காக போராடவேண்டும்.

நம்மில் போதுமானவர்கள் உலகம் முழுவதும் இணைந்தால், அறிவை தனியார்மயமாக்குவதை எதிர்த்து ஒரு வலுவான செய்தியை மட்டும் அனுப்பாமல், அதை கடந்த காலத்தின் ஒரு விஷயமாக மாற்றலாம்.

நீங்கள் எங்களுடன் இணைவீர்களா?

ஆரோன் ஸ்வார்ட்ஸ்

ஜூலை 2008, எரேமோ, இத்தாலி